sasicodes/solvari-1 huggingface dataset:
தாள் வருத்தமல்லது இயைபு வேறின்மையின் அதனைத்தக்க சொற்களால் தவிர்த்து குட்டியை நீயே வளர்க்க என வேந்தன் அருளிக் கூறினமையின் தாள் வருத்தம் தவிர்த்து என்றும் அருளினன் என்றும் கூறினார்
உரைமற்று ஓர் நாள் வேறு ஒருநாள் மன்னவன் வேந்தனான யசோமதி மறமாதிற்கு கெற்றவை யாகிய சண்டமாரிக்கு பெற்றியால் பரவி முறைப்படிப் பலியூட்டிச் சிறப்புச் செய்யக்கருதி பெருவேட்டை போய் பெரியதொரு வேட்டைமேற் சென்று உற்ற காட்டில் வாழ்ந்த பல் உயிர்கொன்று பல உயிர்களைக் கொன்று உவந்து ஏற்றினான் அவற்றின் ஊனைக் கண்டு மனமகிழ்ந்து தேவிக்குப் பலியூட்டுவித்தானாக ஒன்று அவற்றுள் ஒருவகை யூன் கொற்றம் மிகு எருமைப்பலி வெற்றி மிக்க எருமையூனாகும் எறு
அம்மறமாதிற்கு யசோமதியும் அவன் முன்னோரும் வழிவழியாகச் சிறப்புச்செய்தவது மரபாதலினாலும் சிறப்பு நிகழுங்காலத்துப் பல உயிர்களைக் கொன்று பலியூட்டுதல் வீரர்க்கு இயல்பாதலினாலும் பெற்றியால் பரவி என்றார்
பெரு வேட்டை யெனவே சிறப்புச்செய்தற்கு வேண்டிய சீரிய விலங்குகளையும் புட்களையும் நன்கு ஆராய்ந்து பேராரவாரத்துடன் வேட்டம் புரிவது பெறப்படும்
தான் கருதியவாறே உயர்ந்த விலங்குகளும் பிறவும் தப்பாமற் கிடைத்தமையின் உவந்து என்றும் அவற்றை வீரர் தோள்மேலேற்றிக்கொண்டு போந்து சண்டமாரியின் திருமுன் படைத்தானென்பார் ஏற்றினான் என்றும் கூறினார்
உரை இன்று எறிந்த எருமை இதுதனைஇன்று கொன்று வீழ்த்திய இவ்வெருமை யூனை தின்று தின்று மிகத் தின்று சிராத்தம் செயப்பெறின்குலமுன்னோர்கட்குச் சிராத்தஞ் செய்வோமாயின் நன்றதுநல்லதாம் என்றனர் அந்தணர்என்று அந்தணர்கள் உரைக்கவே நல்கினான்வேந்தனும் அவ்வண்ணமே செய்க என்று அவ்வெருமையூனைக் கொடுத்தான் சிலர் பின் நின்றுஅதுகண்ட வேறு சில அந்தணர்கள் அரசனை வழிபட்டு நின்று நீதிகள் ஓதினார்சிராத்தத்திற் குரிய முறைகளை எடுத்துச் சொல்ல லுற்றார்கள் எறு
அதனைக் கேட்டதும் வேந்தற்குச் சிராத்தம் செய்வதில் இருந்த விருப்பமிகுதியால் அவன் ஆயுமாறறியாதவ னாதலின் உடனே இசைந்தான் என்றற்கு நல்கினான் என்றும் முன்னே பேசிய அந்தணரைச் சிலர் ஒரு மருங்கு மறுத்துப் பிறிதொன்று விதித்துக் கூறுகின்றாராதலின் நின்று பின் சிலர் நீதிகள் ஓதினார் என்றார்
உரை ஆதபத்தில் உலர்ந்ததை யாதலால்இவ்வொரு மையூன் அறுக்கப்பட்டபின் ஞாயிற்றின் வெயிலில் உலர்ந்த படியாலும் காது காகம் கவர்ந்தனவாம்எருமை முதலியவற்றை வருத்தும் காக்கைகள் கவர்ந்துண்டு மிச்சிலாயினவாம் எனின்என்று ஊன்வினைஞர் உரைப்பதனால் சிராத்தம் செயற்கு தீதுசிராத்தம் செய்தற்குரிய தகுதியிலவாயின என ஓதினர்என்று எடுத்தோதிய அவர்களே இனி இப்பொழுது ஒன்று உளதுகழுவாய் ஒன்று இருக்கிறது என்றனர்என்று வேந்தன் உவக்குமாறு கூறினர் எறு
எருமை எருது முதலியவற்றின் உடலி லிருக்கும் உண்ணி முதலியவற்றைக் கவரு முகத்தால் அவற்றின் உடம்பிற் புண்செய்து அதன் வழியாக அவற்றின் ஊனையும் குத்தித் தின்பது பற்றி காது காகம் என்றார்
உலர்கின்ற ஊனைக் கவர வரும் தம்மை வெருட்டுவார்தலையில் சிறகாலடித்து அலகாற் குத்தி வருத்தலும் காக்கைக்கு இயல் பாதலால் அது கண்டு இவ்வாறு கூறினா ரென்றுமாம்
உரை புண்ணிய நூல்களின் நாதனார்புண்ணிய முரைக்கும் மறைகளில் வல்லுநராதலால் தாமே புண்ணியத் தலைவரெனத் தருக்கியிருக்கும் அத்துராதிகள்அக்கொடியவர்கள் தீது இது என்ற பிசிதமும்சிராத்தத்திற் கிது தக்கதன்று என்று சொல்லப்பட்ட எருமையிறைச்சியும் தேர்ந் துழிநூல்களால் ஆராய்ந்தவிடத்து சாத நல்ல தகர்முகத்துப் படின்இளமையால் நல முடைத்தாகிய ஆடொன்றினால் மணம் நுகரப்படுமாயின் பூதம் என்றனர்தூய்தாம் என்ற மொழிந்தனர் எறு
மறைகள் பலவும் புண்ணியப் பயனை யடைதற்குரிய விதிவலக்குகளை எடுத்தோதுலின் அவற்றைப் புண்ணியநூல் என்றும் அவற்றை ஓதுதலில் நல்ல தலைமை பெற்றிருப்பது தோன்ற நாதனார் என்றும் அப்புண்ணியச் செய்கை யுணர்த்தும் நூலைத்தம் தீயசெயலால் பீடழிப்பது கண்டு அத்துராதிகள் என்றும் கூறினார்
உரை என்றலும் என்று இவ்வாறு அந்தணர்கள் கூறியதும் இணர்பெய் முடி மன்னவன் பூங்கொத்துக்களால் தொடுக்கப்பட்ட மாலையணிந்த வேந்தனாகிய யசோமதி நன்று நல்லது நாம் முன் வளர்க்கவிடுத்தது நாம் முன்பு புலையனெருவன்பால் வளர்க்க விடப்பட்டதாகிய ஆட்டினை சென்று தம் என சென்று கொணர்வீராக என்று ஒற்றர்க்குப் பணிக்க ஒற்றர் சென்றனர் அவ்வொற்றர்கள் புலையர் சேரிக்குச் சென்றனர்
வளர்க்க விடுத்தது என்றார் பண்டு அதனைத் தாள்வருத்தம் தவிர்த்து வளர்க்க வென அருளினா னாதலின் விடுத்தது கொல்லாது விடுத்தது என்பதுபட நிற்றல் காண்க
ஒற்றர்முன் தமது நயப்புத் தோன்ற வுரைப்பின் தமதுரை பொய்யாமென் றஞ்சின ரென்பார் ஒற்றர்பின் நன்றி தென்று நயந்தன ரந்தண ரென்றார்
உரை நான்மறையாளர்நான்மறை வல்ல அந்தணர்கள் சென்றுசிராத்த சாலைக்குச் சென்று நல் அமிர்து உண்டு நல்ல பாலும் சோறும் உண்டதோடு அது தின்றனர்அவ்வெருமையூனையும் தின்றொழிந்தனர் அன்று அப்போது மன்னன் யசோதரன்வேந்தனாகிய யசோதரன் அன்னையோடுதன் தாயாகிய சந்திரமதியுடனே ஒன்றி ஒருங்கிருந்து தேவர் உலகினுள்விண்ணுலகத்தில் வாழ்க இனிது வாழ்வானாக என நன்று சொல்லினர்என்று பெரிதும் வாழ்த்துரை பல வழங்கினர் எறு
சிராத்தம் செய்யும் அந்தணர் வயிறார இனிய உணவுண்டு ஊனைக் கறித்து மனவமைதியுடன் முன்னோர் உம்பருலகில் இனி துறைக என வாழ்த்தும் இயல்பு கருதி மன்னன் யசோதரன் அன்னையொடு ஒன்றி யும்ப ருலகினுள் வாழ்கென நன்று சொல்லினர் என்றார்
யசோதரனும் சந்திர மதியும் விலங்குகதியுட் பிறந்து இவர்களால் துன்புறுத்தப் படுவதை யறியாது பொய்யே மொழிவது விளங்க நன்று சொல்லினர் என்றும் அவ்வுண்மையினை யுணர்த்தற்கு அவர் வல்ல நன்மறை பயன்படவில்லை யென்றதற்கு நான்மறையாளர் என்றும் கூறினார்
உரை அத்தலத் தகர்அவ்விடத்தே நின்ற ஆடு ஆங்குஅப்போது அது கேட்டபின்அவ்வந்தணர் கூறியதைக் கேட்டபின்பு ஒத்தஅமைந்த தன்பிறப்பு உள்ளி தன் பிறப்புக்களை நினைந்து உடன் உளைந்துஅவற்றுள் அவ்வப்போது நிகழ்ந்த துன்பங்களை நினைந்து வருந்தி இத்தலத்து இறையான இசோமதிஇந்நிலத்துக்கு வேந்தனான யசோமதி மத்தயானையின் மன்னவன்பெரிய தலையையுடைய யானைகளையுடைய அரசனும் என் மகன்எனக்கு மகனுமாவான் எறு ஆங்கு அப்போழ்து தான் ஈட்டிய வினைக்கேற்பத் தோன்றிய பிறப்புக்க ளாதலின் ஒத்த தன் பிறப்பு என்றார் தான் எடுத்த பிறவிக்கேற்ப உணர்வினால் உணர்ந்துரைப்பது குறித்து இது கூறினாரென்றுமாம்
இது முதல் ஏழு பாட்டுக்களில் அதன் நெஞ்சில் நிகழ்ந்த நினைவுகளைத் தொகுத்துரைக்கின்றா ராதலின் இதன்கண் இவ்வேந்தன் என்மகன் என்று நினைந்த தென்றார் மத்த யானையின் மன்னவன் என்பதனை என் என்பதனோடேற்றெ மன்னனான யசோதரனாகிய என் மகன் என்று உரைப்பினு மமையும்
உரை இதுஇந்நகரம் என்மாநகர்எனது பெரிய அரசநகராகிய உஞ்சயினிப்பதிஉஞ்சயினிநகரமாகும் இது என் மாளிகைஇஃது யான் இருந்த அரண்மனையாகும் இது எலாம்இவையாவும் என் உழைக்கலம்என்னுடைய உழைக்கலப்பொருளாகும் இவர் என் உழையாளராம் இவர்கள் என் உழைப்பரிசாரகர்க ளாவார்கள் இவண் இவ்விடத்தே யான் இன்னணமாயது இது என் யான் இவ்வாறாகிய இந்நிலை யாதாம் எ று
யான் வளர்த்த மதக்களிறாம் யான் பேணி வளர்த்த மதஞ்செறிந்த களிற்றியானைகளாகும் இவை இக் குதிரைகள் யான் அளித்த குலப்பரியாம் யான் புறந்தந்த குலத்திற் பிறந்த குதிரைகளாகும் யான் விளைத்த வினைப் பயன் யான் செய்துகொண்ட வினையின் பயன் இன்னது இத்தன்மைத்தாயிற்று எ று
ஐந்து கதியும் பதினெட்டுச் சாரியையும்  நன்கமைந்த குதிரையென்றதற்கு குலப்பரியாம் என்றும் இவற்றை யுடையனாயிருந்த தன்மையும் தனது பிறப் பெளிமையும் நினைந்து வருந்திக் கூறலின் யான் விளைத்த வினைப்பயன் இன்னதே என்றும் கூறினான்
உரை இவர்கள் இங்கே பணிசெய்கின்ற காவலர் என் கடைக் காவலர் என் வாயில் காக்கும் காவலராவர் இவர்கள் இங்கே வாளேந்திவரும் பெருவீரர் என்படை நாயகராகுவர் என்னுடைய படைத்தலைவராவர் இவர்கள் இம்மாகதர் சூதர் முதலாயினர் என் இசை பாடுநர் என் புகழை இருந்தும் நின்றும் ஏற்றிப்பாடுபவராவர் இவர்கள் இக்கூத்தர் ஆடுநர் என்புகழைப்பாடிக் கூத்தியற்றுவோராவர் இவர் என் பரிவாரம் இவர்கள் என் பரிசனத்தாராவர் எறு
ஒன்று நின்றே ஏனையது முடிக்கும் என்னும் இயைபு பற்றி படைநாயகர் என்றதனால் வாளேந்தி நிற்கும் பெருமையும் இசைபாடுநர் என்றதனால் மாகதர் சூதர் வேதாளிகர் பாணர் விறலியர் புலவர் முதலாயினார் இருப்பும் ஆடுநர் எனவே கூத்தருண்மையும் பிறவும் கொள்ளப்பட்டன
இறப்பே எதிர்வே யாயிரு காலமும் சிறப்பத் தோன்றும் மயங்குமொழிக் கிளவி என்பதனால் இவை யமைந்தனவென அறிக மேலே வந்தவற்றிற்கும் வருவனவற்றிற்கும் இதுவே அமைதியாகக் கொள்க
உரை நஞ்சு பெய்து யானுண்ணும் உணவில் நஞ்சு கலந்து கொன்று என்னை இன்னணமாய் இழைத்த என்னை இவ்வாறு பலபிறவி யெடுத்துத் துன்புறச் செய்த அன்ன மெல் நடையாள் அன்னம்போலும் மெத்தென்ற நடையினையுடையவளான அமிர்தமதி அமிர்தமதியாகிய என் மனைவி மன்னும் எனக்குப் பின்னும் சாவாதிருந்தமறை யானொடு கள்ளக்காதலனான அட்டபங்கனுடன் வைகுமோ கூடியுறைகின்றாளோ இவண் இல்லையால் இவ்விடத்தே அவன் காணப்படாமையால்
தன்னை நஞ்சூட்டிக் கொன்றதே ஏதுவாகத் தான் பல்வகைப் பிறப்புக்களை எடுத்துத் துன்புறுவதாகக் கருதுகின்றமையின் என்னை நஞ்சு பெய்து இன்னமாய் இழைத்த என்றும் அவள் அக்கொடுமையை யிழைத்த காலத்தும் அவள் மேனி நலமும் நடையழகும் நினைவில் நின்று நிலவுதலால் அன்ன மென்னடையாள மிர்தம்மதி யென்றும் கருத்துக்கள் எழுந்தன
தானிறந்த பிறகும் அட்டபங்கன் உயிரோடிருந்து அவளது தீயொழுக்கத்துக்குத் துணைசெய்துவந்தமை மயிற்பிறவியில் கண்டமையால் மன்னு தன் மறையானோடு என்றும் அம்மயிற் பிறவிக்குப் பின் பல்பிறப்பெடுத்து அவனைக் காணாதொழிந்தமையின் மறையானொடு வைகுமோ என்றும் அவனை இத்தகர்ப்பிறவிக்கண் காணக்கூடிய நிலையிற் போந்தும் காணாமை தோன்ற இவண் இல்லையால் என்றும் தன்னைக் கொன்று கொலைச்சுவை கண்டதனால் அவனையும் கொன்றொழித்தனளோ என்று கருதுதலின் என்னை செய்தனளோ என்றும் கூறினான்
உரை அசையதாகி இயங்குவதாகிய திணைக்கண் தோன்றி அரும்படர் ஒன்று இலா பொறுத்தற்கரிய துன்பம் பல வுடையனவும் இசையிலாதன உணர்வுச் சிறப்பில்லாதனவுமாகிய பிறப்புக்களை யான் உற யான் அடைய இத்தலை இவ்விடத்தே தசை தினாளர்கள் தங்களின் ஊனுணவுகொள்ளும் இம்மாக்களால் இவ்வசையின் மன்னன் இந்தப் பழிப்பினையுடைய வேந்தன் என்னை வானுலகு உய்க்குமோ என்னைக் கொன்று விண்ணுலகு அடைவிப்பானோ தெரியவில்லையே எறு
கழிகாமத்தால் அறிவிழந்து தன்னைக் கொண்டவனை நஞ்சூட்டிக் கொன்ற கொலைப்பாவத்தைக் கொண்டு அவனை வழிபட்டுத் தேவருலகமெய்தும் ஊதியத்தை யிழந்தமையின் அமிர்தமதியைப் பேதை மாதர் என்றார்
பேதைமை யென்பதொன் றியாதெனின் ஏதங் கொண் டூதியம் போகவிடல் என்று சான்றோர் கூறுதல் காண்க கணவற் பேணுங் கற்புடை மகளி ரிந்த உருவத்தின் நீங்கிக் கற்பத் துத்தம தேவராவர் என்று மேருமந்தரபுராணம் கூறுவது காண்க
தான் உயிரோடிருக்கும் போதே தன் மகனுக்கு அரசியலை நல்குதலின்றி தான் இறந்தபின் அவன்தானே மேற்கொள்ளச் செய்தமையின் இம் மேதினிப்பதியாதல் விடுத்தபின் என்றும் அரசனாகித் தான் செய்த வினையின் பயனைத் தான் நுகர்ந்தறிந்து வருந்துதலின் தன் மகனும் அதனையே புரிந்து கெடுகின்றமை கண்டு அஞ்சுகின்றமை தோன்ற யாது செய்தனனோ என்றும் தன்னையும் கொன்றுவிடுவன் எனக் கருதுவது தோன்ற யாது செய்குவனோ என்றும் கூறினான்
உரை இனையவாகிய இவைபோல்வனவாகிய சிந்தைகள்எண்ணங்கள் எண்ணிலா வினையின் ஆகிய வெந் துயர்தந்திட எண்ணற்ற தீவினைகளால் உண்டாகிய கொடிய துன்பத்தை ஒருபால் தந்து வருத்த தனையன் மாளிகை மகனாகிய யசோமதியுடைய அரண்மனை நிகழ்ச்சிகள் தன் உளம் நோக தன் மனத்தை மற்றொருபால் வருத்த முன் சினை கொண்ட ஆடு முன்னே சினைகொண்டு நிற்கும் ஆடொன்றின் கருவில் உயிர் இத்தகரின் உயிர் சென்று பிறந்தது போய் மீட்டும் ஆடாகப் பிறந்தது
மேற்கூறிய எண்ணங்கள் பழைய நினைவுகளை யெழுப்பி யசோதரன் மனத்தைப் புண்படுத்தினமையின் சிந்தைகள் வெந்துயர் தந்திட என்றும் எண்ணத்தால் பிறந்த நோயுடன் வினைகளாலுண்டாகும் துன்பமும் உடன் கூடி வருத்தினமையின் அதனையும் சேரக் கூறினார்
தன் மகன் வாழும் அரண்மனையில் நிகழும் உயிர்க் கொலையும் கழிகாமச் செயலும் தகருருவில் நின்று காணும் அவனுக்குத் துன்பம் மிக வருத்துதலின் தனையன் மாளிகை தன்னுளம் நோக என்றார்
உரை சந்திரமதி நாய் கருநாகமாய் வந்து சந்திரமதியும் நாயும் கரும் பாம்புமாய் பிறந்திருந்து வந்து இடங்கரும் ஆகிய ஆடது முதலையும் ஆடுமாகியது பல் பொருள் நந்தும் நாடு பல்வகைப் பொருள்களும் மிகுகின்ற நாடாகிய கலிங்கத்து வந்து கலிங்க நாட்டிற்கு வந்து மாயிடமாகி எருமையாய்ப் பிறந்து வளர்ந்தது வளர்ந்து வருவதாயிற்று எறு
உரை மாமயிடம் அது அந்தப் பெரிய எருமையானது வணிகர்தம்முடன் அந்நாட்டி னின்றும் போந்த வணி கருடன் பணிவில் பண்டம் குறைவில்லத விலைப் பண்டங்களை பரிந்து உழல்கின்ற நாள்சுமந்து திரியும் நாட்களில் வணிகர்அவ்வணிக மாக்கள் அணிகொள் உஞ்சயினிப் புறத்துநாட்டிற்கு அணியானவற்றைக் கொண்டுள்ள உஞ்சயினி நகரின் புறத்தில் ஓடும் ஆற்றயல்சிருப்பிரை யாற்றின் கரையில் வந்து மகிழ்ந்துவந்து மகிழ்வுடன் விட்டார்கள்தங்கினார்கள் எறு
நாட்டிற்கு அணியாவன பிணியின்மை செல்வம்விளைவு இன்பம் காவல் என்ற ஐந்துமாம் பிணியின்மை செல்வம் விளைவு இன்பம் ஏமம் அணியென்ப நாட்டிற்கிவ் வைந்து என்ப
உரை ஓடும் சிருப்பிரை யாற்றினுள்மிக்கோடும் நீரையுடைய சிருப்பிரை யாற்றில் தூரம்நெடுந்தொலைவு பாரம் சுமந்த துயரது தீரமிக்க சுமையைச் சுமந்து வந்த வருத்தமானது நீங்க அம்மயிடம்அவ்வெருமை ஆரமூழ்கி நீரில் நன்றாகக் குளிர மூழ்கி கரைசேரு மாவினைகரையிடத்தே மேய்ந்து கொண்டிருந்த குதிரை யொன்றினை சென்று எறிந்திட்டதுபாய்ந்து கொன்று விட்டது எறு
எருமையினம் தமக்குண்டாம் மெய்வருத்தம் போதற்குச் சேற்றுநீரில் மூழ்கிக்கிடத்தல் இயல்பாதலின் தூரபாரம் சுமந்த துயரது தீர என்றும் ஆரமூழ்கி என்றும் கூறினார்
இவ்வாறு மூழ்கியதால் மெய்வருத்தம் போக்கி பண்டை வன்மை பெற்றுச் செருக்கித்திரியும் அவ்வெருமை கரையிடத்தே பசும்புல்லை மேய்ந்து கொண்டிருந்த அரசனது அரசவன்னமெனப்படும் குதிரையைத் தன் கோட்டாற் குத்திப் பாய்ந்து கொன்ற தென்பார் கரைசேருமா வினைச் சென்றெறிந் திட்டது என்றார்
உரை வரைசெய்தோள் மன்னமலைபோன்ற தோள்களையுடைய வேந்தே வணிகர் மயிடத்தால்வணிகருடைய எருமையினால் அரைச வன்னம் எனும் பெயராகும்அரச வன்னம் என்ற பெயரை யுடையதாகிய நம் அரைசவாகனமாயதுநம் அரசர் ஊரும் குதிரை யானது போயது என்றுகொல்லப்பட்டு இறந்து போயிற்று என்று உழையாளர்உழையவர் அரசர்க்கு உரை செய்தார்அரசற் குரைத்தார்கள் எறு
அரசன்பாலுள்ள குதிரைகள் பலவாதலின் தெரித்துணர்த்தற்கு அரைசவன்ன மெனும் பெயராகும் அரைசவாரணம் என்றும் கொல்லப்பட்டு இறந்ததென்று சொல்லுதற்கஞ்சி போயது என்றும் உரைத்தார்கள்
உரை அணிகொள் மாமுடிமன்னன்அழகுகொண்ட பெரிய முடி சூடிய வேந்தனான யசோமதி அழன்றனன் உழையாளர் கூறக் கேட்டு வெகுண்டு வணிகர் தம் பொருள்வாரிவணிகர் கொணர்ந்திருந்த பண்டங்களைக் கவர்ந்து மயிடமும் பிணிசெய்துஎருமையையும் பிணித்துக் கொண்டு எம் உழைவம் எனப் பேணினான்எம்பால் வருக என்று உழையவரைப் பணித்தானாக கணிதம்இல் பொருள் கணக்கிட முடியாத அவ்வணிகர் பொருளைசென்று கவர்ந்தனர்உழையவர் சென்று கவர்ந்துகொண்டு போந்தனர் எறு
அரசர் சென்னிக்கண் முடியாய்க் கவிந்து அழகு செய்தலின் அணிகொள் மாமுடி யாயிற்று இனி சீரிய வேலைப்பாட்டால்அழகு கொண்ட முடியென்றும் தோளணி மார்பணி முதலிய அணிகட்குத் தலைமையான அணியாதல்பற்றி இவ்வாறு கூறப்பட்டதென்றுமாம்
ஆயுமாறறியாத மன்னனாதலின் எருமை செய்த குற்றத்துக்கு அதனையே யன்றி அதனையுடைய வணிகருடைய பொருளையும் கவர்ந்துவருக என்பான் வாரி எம்முழை வம்மெனப் பேணினான் என வறிக
குதிரையின் விலையாதல் வேறு தண்டமாதல் கொள்ளாது அவர் பொருளனைத்தையும் ஒன்று மொழியாது கவர்ந்தான் என்பதுபட கணிதமில் பொருள் சென்று கவர்ந்தனர் என்றார்
உரைஅரணமாம்உயிர்க்குப் பாதுகாப்பாகிய அறனில்லது தன்னைஅறத்தின் துணையில்லாததாகிய அவ்வெருமையினை அருள் இல்லவர்அருள் சிறிதும் இல்லாதவராகிய ஏவலர் அரசன் ஆணை அறிந்து வேந்தனிட்ட கட்டளையை மேற்கொண்டு சரணம் நான்கினையும்நான்கு கால்களையும் தளைசெய்தனர்இறுகக் கட்டி கரணமானவை யாவும்கருவிகளாகிய கண் காது கொம்பு வால் முதலிய வற்றை களைந்தனர்ஒவ்வொன்றாக அரிந்தெறிந்து துன்புறுத்தினர் எறு
ஏனைப்பொருளும் இன்பமும் போலது உயிரொடுகிடந்து அது வீடுபெறுதற்கு உறுதுணையாதலின் அரணமாம் அறன் என்றும் அத்துணையைச் செய்து கொள்ளாது கெட்ட சந்திரமதியின் உயிரை அறனில்லது என்றும் கூறினார்
அரசன் நேரே ஆணையிடாது தண்டநாயகர் வாயிலாக எருமையைத் துன்புறுத்தப் பணித்தமையின் ஆணையை அறிந்து என்றும் அதனை இவ்வேவலர் அருளில் செயலென ஓராது நிறைவேற்றத் தலைப்பட்டமையின் அருளில்லவர் என்றும் கூறினார்
உரை உறுப்பு அரிந்துஅவ்வெருமையின் உறுப்புக்களைச் சிறிது சிறிதாகத் துண்டித்து காரநீரினில்காரச் சுவைமிக்க நீரில் பெய்து காய்ச்சிவேகவைத்து ஆர ஊட்டிவேண்டும் பொருள்களை நன்கு சேர்த்துச் சுவை யூட்டி அதன் வயிறு ஈர்ந்துஅதனுடைய வயிற்றைப் போழ்ந்து அவண்அவ்விடத்தே சாரநெய் பெய்ஆன்பாலின் சாரமாகிய நெய்யைப் பெய்து சலாகை கடைந்தபின்இருப்புச் சலாகையை நுழைத்துக் கடைந்த பிறகு கூர்முள் மத்திகையின்கூரிய முள்ளையுடைய மத்தினால் கொலை செய்தனர்கொந்தினர் எறு மிளகும் அதற்கினமாகிய பிறவும் கலந்த சாற்றினைக் காரநீர் என்றும் காயமும் பிற விரைப்பொருளும் கலந்து புலால் நாற்றத்தைப் போக்குதலின் ஆரவூட்டி என்றும் கூறினார்
வயிற்றுப் பகுதியுள் இருப்புச் சலாகை நுழைத்துக் குடைந்து தூய்தல்லதனைப் போக்கி நெய்பெய்து தூய்மைசெய்து முள்ளுடைமத்தால் கடைந்து மிகச் சிறுசிறு துண்டுகளாகச் சமைப்பது தோன்ற கொலை செய்தனர் என்றார்
உரை ஆயிடை அப்போழ்து கொடியாள் அமிர்தம்மதி கொடியவளான அமிர்தமதி மேய மேதித்தசை சுவைபொருந்திய எருமைக் கறியில் மிகவெந்ததை குழைய வெந்த கறிகளை வாயில் வைத்து வாயில் வைத்துச் சுவைத்துண்டு வயிற்றை வளர்த்தனள் வயிற்றுப் பசியைப் போக்கிக் கொண்டாள் மற்றையார் அவள் செய்கைகளைக் கண்டிருந்த ஏனையோர் மாயை செய்தனள் என்றனர் இவள் தனது கொலைப் பண்பினை இதுகாறும் நாம் அறியாவாறு மாயம் புரிந்தனள் காண்மின் என்று இகழ்ந்து பேசிக் கொண்டனர் எறு
அரசமா தேவியா யிருந்து உயிர்கள்பால் அருள் செய்யாது பெருந் தீனி தின்னும் பெருவிலங்காகும் இயல்பு பிறர் அறியாவகை மறைத் தொழுகிய துணர்ந்து கூறலின் மாயை செய்தனள் என்று இகழ்ந்தனர்
உரை எனக்கு இன்னும் ஆசையுளதுஎனக்கு மற்றுமோர் ஆசை யுண்டு இவ்வழிஇவ்விடத்தே துன்னி வாழ்தகர் ஒன்றுவந்து இனிது வளர்ந்துவரும் ஆடொன்று உளதுஇருக்கிறது இன்றுஇற்றைப்போல் அது தன்னினாய குறங்குஅதனுடையதாகிய துடைக் கறியினை கடித்துமென்று அது தின்னின் அதனைத் தின்பேனாயின் ஆசை சிதைந்திடும்என் ஆசை நோய் நீக்கும் என்றனள் என்று அமிர்தமதி தன் உழையோர்க்கு உரைத்தாள் எறு
எருமையூனைத் தின்ற ஆசையினால் மேலும் ஊனுண்பதற்கே அமிர்தமதியின் வேட்கை மிகுதியதால் இன்னுமாசையெனக்குளது என்றும் அவ்வாசை தீர்தற்கு ஊன்தேடிச் செல்லவேண்டிய துன்பமில்லை நம்மரண்மனைக்கண்ணே வந்துவளரும் ஆடொன்றுளது அதன் துடையூனே என் விருப்பத்தை நிறைவுசெய்யு மென்பாள் அதுதன்னி னாய குறங்கு கடித்தது தின்னினாசை சிதைந்திடும் என்றும் கூறினாள்
உரைஅனங்கனான பெருந்தகை யண்ணலைகாமனையொத்த பேரழகு படைத்த பெரியோனான யசோதரனை சினங்கொளாவெகுண்டு நஞ்சினில் உயிர் செற்றனள்விடம் தந்து உயிர் கொன்றாள் கனம் கொள் காமம் கலக்க மிகுதியுற்ற காமவேட்கை நெஞ்சினைக் கலக்கவே மனம் கொளாமனத்தால் சிறிதும் விரும்பப்படாத ஒரு மானுட நாயினைமக்களுடம்பும் நாயியல்புமுடைய இழிந்தோனொருவனை கலந்தனள்கள்ளத்தால் காமப் புணர்ச்சி செய்தாள் எறு
பிறனொருவன்பாற் சென்ற காமவேட்கையால் இவ்வண்ணல்பால் விருப்பின்மையேயன்றிச் செற்றமும் கொண்டு நஞ்சூட்டிக் கொலை புரிந்தன ளாகலின் சினங்கொளாவுயிர் செற்றனள் நஞ்சினில் என்றார்
உருவத்தால் மக்களையும் இயல்பினால் நாயினையும் ஒத்திருத்தலின் அட்டபங்கனை மானுடனாய் என்றார் பிறிதொன்றால் காமநலம் துய்க்கப்பட்ட நாயினைத் தானும் நச்சி அவ்வின்பம் துய்க்கும் நாய்போலப் பிறனுக்குரியாளைத் தானும் நச்சி யின்பந்துய்த் தொழுகுதலின் நாயுவமம் கூறப்பட்டது
உரை குட்டமாகிய மேனி குட்டநோய் பொருந்திய மேனியையுடைய குலமிலா நற்குடிப் பிறப்பில்லாதானாகிய அட்டபங்கனோடு அட்டபங்கனென்னும் யானைப் பாகனுடன் ஆடியமர்ந்தபின் கழிகாமக் கள்ளாட்டயர்ந்ததன் விளைவாக நல்லெழில் நட்டமாகிய மேனியள் நலம் மிக்க தன்னழகு கெட்டழிந்த உடம்பினையுடையளாய் குட்ட நோயில் குட்டநோயுற்று குளித்திடுகின்ற நாள் துன்பக் கடலுள் மூழ்குங் காலத்தில் எ று
ஏனை நோய்வகை யெல்லாவற்றினும் போக்குதற்கரிய பெருநோயால் மேனி உருக்குலைந்ததனோடமையாது நற்குடிப்பிறப்பு இல்லாமையால் நற்குண நற்செய்கையும் இல்லாதவன் அட்டபங்கன் என்றார்
ஆடி யமர்ந்த பின் என்றது கழிகாமத்தால் அவனோடு இழிந்த காமவின்பத்தைக் கள்ளத்தாற் பெற்று இனிதிருந்த காலம் அவனால் அவட்குண்டாகிய நோய் மிகமிகக் குறைந்து இன்பநுகர்ச்சிக்கு வேண்டும் வன்மையும் கிளர்ச்சியும் இலவாகிய நிலையினைச் சுட்டி நின்றது
உரைஅழுகிபுண்ணுற்று நைந்துதேய்ந்து உடன் அஃகும் உடனுக்குடன் இற்று வீழ்ந்து குறையும் அவயவத்து உறுப்புகளுடன் ஒழுகு புண்ணின் உருவனளாயினள் அழிநீர் கசிந்தொழுகும் புண் பொருந்திய உடம்பினை யுடையளாய் முழுகுசீயின் உடல் முழுதும் ஒழுகும் சீயினால் முடைப் பொலி மேனியள் முடைநாற்றம் நாறும் மேனியை யுடையளாய் தொழு குட்டநோயின் முதிர்ச்சியால் வல் நீக்குதற்கரிய பல் பிணி நோய்களும் பலவாய் வருத்தும் நோய்களையும் துன்னினாள் அடைந்தாள் எறு
தொழுநோய் பற்றிய உடம்பு புண்ணுற்றவிடத்து உள்ளேயிருக்கும் தசையும் நரம்பும் எலும்பும் வலியழிந்து நீராயுருகிக் கெடுதலின் உறுப்பக்கள் ஆங்காங்குக் குறைந்து போதலின் அழுகி நைந்துட னஃகும் அவயவத்து என்றும் உருகி யிழியும் நீர் இடையறாது ஒழுகுதலின் ஒழுகு பண்ணின் உருவினள் என்றும் இயற்கையானன்றிச் செயறகையாற் பெற்றதாகலின் ஆயினளென்றும் புண்ணிடந்தோறும் ஒழுகும்சீ உடல் முழுதும் வார்ந் தொழுதலால் முழுகுசீ என்றும் சாக்கடன்றிப் பிறிதொன்றானும் தீராநோய் என்றதற்கு வல்பல் பிணிநோய்களும் என்றும் இவற்றை இவள்தானே தேடிக்கொண்டமையின் துன்னினாள் என இவள்மேல் வைத்தும் கூறினார்
நோயென்றொழியாது பிணி நோய் என்று சிறப்பித்ததுநோய்க்குக் காரணமான தீவினையின் இயல்பையும் அதனின் நீங்குதற்குரிய நெறியும் முயற்சியும் அறிந்து செய்யவிடாது தாம் நல்கும் துன்பத்தையே நோக்கி மெலியுமாறு உள்ளத்தைப் பணித்தலாகிய இயல்பு தெரித்தற்கு என்க
உரை உம்மைமுற்பிறவிகளிற் செய்த வல்வினையால் வலிய தீவினையால் உணர்வு ஒன்றிலள்நல்லுணர்வு சிறிதும் இல்லாதொழிந்த இவ்வமிர்தமதி இம்மைஇப்பிறப்பில் செய்த வினைப்பயனேசெய்த தீவினையின் விளைவுகளே இவைஇப் பல்பிணி நோய்களாகும் இனி இவ் வினைஇப்போது செய்யுந் தீவினைகள் எம்மையும் நின்றிடும்எப்பிறப்பிலும் நிலைபெற நின்று இவட்குத் துன்பத்தைச் செய்யும் இவள் பொன்றினும்இவள் இவ்வுடம் பொழித்து இறந்தாலும் பொன்றலஇவ்வினைகள் ஒழியா பொய்ம்மை யன்றுஇவ்வுரை பொய்யன்று மெய்யாம் எறு
முற்பிறவியிற் செய்த வினைப்பயனே இப்பிறப்பில் ஊழாய் நின்று நலந்தீங்குகளைப் பயப்பதாகலின் அமிர்தமதி நல்லுணர்வு இழத்தற்கு உம்மை வல்வினை ஏதுவாயிற் றென்றார்
ஏகாரம் பிரிநிலை உம்மை வினையிற் பிரித்தமையின்குட்ட நோயுற்ற அட்டபங்கனைக் கூடியமர்ந்த வினையின் விளைவாக இவள் குட்டநோயுறுவதைக் கண்களாற் காண்டலின் வினைப்பயனே என்றா ரென்றும் ஏகாரம் தேற்ற மென்றுமாம்
செய்பவள் பொன்றினும் செய்யப்பட்ட வினை அவள் உயிரின்கட் கிடந்து விடாது தொடர்ந்து போந்து தன் பயனை யுறுவித்தலின் பொன்றல என்றும் அதனால் வினைக்கு உண்மை யென்ற பெயருண்மை வற்புறுத்த பொய்மை யன்று என்றும் கூறினார்
இவற்றைக் கூறுவோர் அவட்கு அயலே யிருந்து அவள் செய்கை வகைகளைக் கண்டிருந்தவர் என உரை நோயின் ஆசைகொல்நோய் காரணமாகப் பிறந்த ஆசையாலோ நுண்ணுணர் வின்மைகொல்நுண்ணிய அறிவில்லாமையாலோ தீய வல்வினை தேடுதல்கொல் கொடிதாகிய வலிய வினையை மேலும் ஈட்டுதற்காகவோ மேயநம் நகர்க்குப் போந்த மேதிப் பிணத்தினைஎருமையின் ஊனை மிசைந்தனள்உண்டொழிந்தாள் மற்று அதுவேயு மன்றி இது தன்னையும்இத் தகரினையும் மாய சாவக் கொன்று வவ்வும்இதன் ஊனையும் தின்னக் கருதுகின்றாள் எறு தொழுநோயுற்றார் அதனால் உடல்வலி குன்றுவதுகண்டு அதனைத் தடுக்கும் விருப்பால் உடலைப் பெருக்கும் வளம்படைத்த பொருள்களையே மிகுதியும் தின்ன விழைதலின் நோயின் ஆசை கொல் என்றும் ஊனுணவு வேண்டிப் பிறவுயிர்களைக் கொல்லும் தீவினையால் தான் உற்றிருக்கும் நோய் குன்றாது பெருகி எய்தும் பிறப்புக்களிலும் தொடர்ந்து வருத்து மென்பதை நுணுகி யறிந்த வழி அவ்வாசையினைப் போக்குவரென்றற்கு நுண்ணுணர் வின்மை கொல் என்றும் தீய வல்வினை தேடுதல்கொல் என்றும் கூறினார்
இவ்வழித் துன்னி வாழ் தகர் ஒன்றுளது இன்றது தன்னினாய குறங்கு கடித்தது தின்னினாசை சிதைந்திடும்  என்றாளாக உழையர் அவ்வாறே அதனைப் பற்றிக் கொணர்ந்து நிறுத்தக் கண்டோர் தம்முட் கூறிக்கொள்ளுதலின் இது தன்னையும் என்றார்
உரை என்று இப்படிஎன்று இவ்வாறு தன்புறத்து அமிர்தமதியின் பின்னே கூறினர்கண்டோர் கூறிக் கொண்டனராக சேடியர் சென்றுஉழையவரான தோழியர் தகர் இருக்குமிடஞ் சென்று பற்றிய அத்தகர்பற்றிக் கொண்டு வந்த அவ்யாடு ஒன்றும்அவ்விடத்தே கொலை குறித்து நிகழும் நிகழ்ச்சிகளை முற்ற உணர்ந்துமுழுதும் கண்டறிந்து அவள் தன்னையும்அவ்வமிர்தமதியையும் சென்றுஅருகே சென்று சிந்தையின் நொந்துமனம் வருந்தி கண்டதுபார்த்தது எறு
தகரொன்றும் என்றுகொண்டு அரசமாதேவியும் உழையருமாகிய பலர் கூடித் தாம் செய்யும் செயல் கொலைவினை யென்பதை யுணராராக தகர் தான் ஒன்றாயினும் அவர் குறிப்பையும் அதுகுறித்துச் செய்வனவற்றையும் முற்ற வுணர்ந்து கொண்ட தென்றுமாம்
அவ் யாட்டின் உயிர் யசோதரனாகிய உயிராதலின் அவள் மேனியும் குறிப்பும் கண்டதும் வருத்தமுற்றமையின் சிந்தையின் நொந்து என்றும் பிறர் செலுத்தச் செல்லாது தகர் தானே அவளருகு சென்ற தென்றற்கு சென்று கண்ட தென்றும் கூறினார்
உரை தேவிஅரசமாதேவி யாகிய அமிர்தமதியே என்னை முனிந்தனைஎன்னை வெறுத்துக் கொன்றாய் ஒரு பாவிதன்னைச் சென்று மகிழ்ந்த பயன் கொல்ஏதிலானாகிய ஒரு பாவியைச் சென்று கள்ளத்தாற் கூடி யின்புற்றதனால் உண்டாகிய பயன்போலும் பாவிஏடி பாவி நின் உரு இன்னணமாயதுஉன்னுடைய அழகிய மேனி இவ்வாறு குட்டநோயால் பொலிவிழந்து கெட்டது காண் பாவியென்னையும்பாவியாகிய என்னையும் இன்னணம் பற்றினைஇப்போது பற்றிக்கொலை செய்யக் கருதிவிட்டாய் எறு எனக்குத் தேவியாயிருந்தே என்னை வெறுத்துக் கொன்றாய் என்பவன் இதற்கு ஏது நீ ஒரு பாவியகிய அட்டபங்கனைக் கூடி யுறைதற்கு இடையூறாவே னென்ற கருத்தே யென்றான்
தலைக் கூட்டத்தேயே அவன் குட்ட நோயுற்று வருந்தும் பாவி யென்று அறிந்தும் அருவராது அவனை விரும்பி யென்னை வெறுத்தனை யென்பான் என்னை முனிந்தனை என்று எடுத்தோதி அதற்கேது வினை பாவிதன்னை மகிழ்ந்த பயன்கொல் என்றான் முன்பு செய்த பாவத்தால் குட்டநோயுற்று வருந்தும் தான் மீட்டும் பாவமே செய்தலின் ஒரு பாவி என்று அட்டபங்கனை வெகுண்டுரைத் தான் பாவிதன்னை மகிழ்ந்த பயன்கொல் என்பது நடுநிலை விளக்காய்நின்று பாவி நின்னுரு இன்னணமாயது என்பதற்கும் ஏதுவாயிற்று
எனக்குத் தாயாகிய சந்திரமதியாகிய எருமையூனைத் தின்றதேயன்றி என்னையும் பற்றித் தின்னக் கருதினை யென்பதுபட நிற்றலின் உம்மை இறந்தது தழீஇயற்று
உரை வஞ்சனை மடவாய்வஞ்சனையும் மடப்பமும் உடையவளே அன்னையொடுஎன்தாயாகிய சந்திரமதியுடன் என்னைஉனக்குக் கணவனாகிய என்னையும் நஞ்சில் விடத்தினால் நலிந்தனைகொன்றொழித்தாய் எஞ்சலில் சினம்குறைவில்லாத நின் செற்றம் இன்னம் இறந்திலை இப்போதும் ஒழிந்தாயல்லை மயிடம் அது துஞ்சும்எருமையானது இறந்து கிடக்கும் நின்வயிற்றுஉன் வயிற்றின் கண் என்னையும் சூழ்தியோஎன்னையும் அவ்வாறு துஞ்சுவிக்கக் கருதுகின்றாய் போலும்
நஞ்சில் அன்னையொடு என்னை நலிந்தனை என்பது யசோ தரனாகிய பிறப்பில் நிகழ்ந்தது நினைந்து கூறல்நல்லோர்பால் தோன்றும் சினம் தனக் கேதுவாயது ஒழிந்தவிடத் தொழியுமாதலின் எஞ்சுத லதற்கியல்பாகவும் இழிந்த நின்பால் அஃது இன்னும் ஒழியாதிருக்கின்ற தென்பான் எஞ்சலில் சினம் இன்னம் இறந்திலை என்றான் முற்றவும் கடியுங்குற்றமன்மையின் எஞ்சலின் சினமெனப்பட்ட தெனினு மமையும்
மனத்தே யுறையும் வஞ்சத்தைப் புறத்தே தன் பெண்மையால் மறைத்து ஒழுகுதல் பற்றி அமிர்தமதியை வஞ்சனை மடவாய் என்றான் மேயமேதித் தசைமிக வெந்ததை வாயின் வைத்து வயிற்றை வளர்த்தனள்  என்றாராகலின் ஈண்டு அவ்வயிற்றைக் குறிப்பால் சுடுகாடாக்கிக் மயிடம்மது துஞ்சும் நின்வயிற்று என்றும் தன்னையும் கொன்று தின் னக் கருதுவதுணர்ந்து என்னையும் சூழ்தியோ என்றும் கூறினான்
உரை என்று மொறுமொறுத்துஎன்று தனக்குள்ளே மொறுமொறுத்தும் கண்டும்அமிர்தமதியைப் பார்த்தும் என் செயும்வேறு ஒன்றும் கூறமாட்டாமையின் ஒன்றும் நெஞ்சமதுகொலைக்குடன்படும் நெஞ்சமானது உள் சுடதுக்கத்தால் உள்ளத்தே வெதுப்ப நின்றது நின்ற அவ்யாடு அன்று தேவி அலைப்பஅப்போது அமிர்தமதியாகிய தேவி யதனைக் கொல்ல அழிந்து இறந்து அம்மயிடத்தொடு செல்கதி அவ்வெருமை சென்றடைந்த பிறப்பை உயிர் சென்றது அதனுயிர் சென்றடைந்தது எறு
மேலே குறித்த நினைவுகளை யாடு வெளியிட்டுச் சொல்லும் வாய்ப் பில்லாமையால் மொறுமொறுத்தமையின் மொறு மொறுத்து என்றும் வேறே தன் கருத்துக்களை வெளியிட மாட்டாமையின் என்செயும் என்றும் கூறினார்
தன் கருத்துக்களைத் தன் கட்பார்வையால் அவ்வமிர்தமதி உணருமாறு பார்த்த போதும் அவள் கண்டறிதலோ அறிந்து மனமிரங்குதலோ செய்யாமையின் கண்டும் என்றார்
இவ்வாறு தன் பார்வையும் மொறுமொறுப்பும் பயன்படாமையின் அவ் யாடு கொலைக் குடன்பட்டு நின்ற தென்பார் ஒன்றும் நெஞ்சம் என்றும் உடன்பாடு பிறந்தபோதும் தன்னைக் கொல்லுவதால் உளதாகும் துன்பம் நினைவிலெழுந்து அலைத்து வருத்தத் தம்பித்து நின்றதென்பார் உள்சுட நின்றது என்றும் பின்னர்க் கொலையுண் டிறந்தபின் அதன் உயிர் இன்ன பிறப்பை யடைந்த தென்றற்கு அம்மயிடத்தொடு செல்கதி சென்றது என்றும் கூறினார்